stanford-oval/wikipedia huggingface dataset:
סטיב קארל
ביוגרפיה

נולד וגדל במסצ'וסטס, ארצות הברית. אביו אדווין א. קארל (במקור קארוסלי) היה מהנדס חשמל, ואימו הרייט ט. (לבית קוץ') הייתה אחות פסיכיאטרית. קארל הוא הצעיר מבין ארבעה אחים. 
הוא גדל כנוצרי קתולי. בנעוריו שיחק הוקי קרח ולקרוס. בוגר אוניברסיטת דניסון באוהיו.
קריירה

בתחילת דרכו עבד קארל כתקליטן ברדיו הקמפוס WDUB. לאחר מכן עבד כדוור, אך עזב לאחר כשבעה חודשים כאשר המנהל שלו אמר לו שאינו עושה את עבודתו כראוי והוא צריך להיות זריז יותר. הוא שיחק במחזמר "Knat Scatt Private Eye". ב-1989, הוא הופיע בפרסומת למסעדה.
ב-1991, הצטרף קארל ללהקה בעקבות השתתפותו במחזמר. באותה שנה הוא הופיע בתפקיד הראשון שלו בקולנוע, בסרט "נוכלת ושמה סו". אחרי שהופיע במספר סדרות טלוויזיה קצרות, ניסה להיבחר לתוכנית "סאטרדיי נייט לייב", אך הפסיד את התפקיד לוויל פארל. 
עם זאת, ב-1999, הוא הצליח להתקבל לתוכנית "הדיילי שואו", ועבד שם עד שנת 2005. 
בשנת 2003, שיחק בסרט "ברוס הגדול מכולם" בכיכובו של ג'ים קארי.
באותה שנה הוא חתם על חוזה עם רשת NBC לשחק בסדרת הטלוויזיה הפופולרית "המשרד" בה גילם את דמותו של מייקל סקוט. תפקיד שזיכה אותו בפרס גלובוס הזהב ובמועמדויות לפרסים נוספים. בנוסף, הוא כיכב בסרט "בתול בן ארבעים".
בעקבות הצלחת הסרט, הוא זכה לשחק במספר סרטים נחשבים כמו: "מבול של צרות" ו"שחק אותה סמארט".
ב-2009 כיכב קארל בסרט "דייט לילי", לצידה של טינה פיי.
ב-2010 דיבב קארל את הדמות הראשית בסרט "גנוב על הירח".
ב-2013 התארח ל־3 פרקים בסדרה הקומית "טיפול אונליין" ברשת שואוטיים בכיכובה של ליסה קודרו. 
ב-2014 זכה קארל להצלחה ראשונה גם בתור שחקן דרמטי, הודות לתפקידו בדרמת ההיאבקות "פוקס קצ'ר" בתור המולטימיליונר ג'ון דו פונט. קארל הועמד על הופעתו האפלה בסרט לפרס אוסקר לשחקן הטוב ביותר ולפרס גלובוס הזהב.
בשנת 2015, שיחק בסרט "לאהוב אותה" את דמותו של סטיבן גולדשטיין, מייסד ויו"ר ארגון למען נישואים גאים. בנוסף באותה שנה הוא שיחק בסרט "מכונת הכסף" לצידם של כריסטיאן בייל ובראד פיט.
בשנת 2017, הוא כיכב בסרט "קרב המינים" לצידה של אמה סטון ודיבב בסרט "גנוב על העולם". ב-2018, הוא שיחק את דונלד רמספלד בסרט "סגן הנשיא". ב-2019 שיחק בסדרה "תוכנית הבוקר", לצדן של ג'ניפר אניסטון וריס וית'רספון.
בשנת 2021, הוא דובב בסרט "המיניונים: עלייתו של גרו".
בינואר 2022 פורסם כי קארל לוהק לככב בתפקיד ראשי בסדרת מותחן פסיכולוגי של רשת FX Networks; ‏"The Patient", שם יגלם את הדמות של אלכסנדר שטראוס, פסיכותרפיסט שמוחזק בשבי רוצח סדרתי (דונל גליסון).
חיים אישיים

קארל נשוי לננסי וולס, בוגרת תוכנית המערכונים האמריקאית "סאטרדיי נייט לייב", מאז 1995. הם הכירו בבית ספר למשחק בו היה מורה והיא הייתה תלמידה. וולס הופיעה לצדו במספר פרקים בסדרה "המשרד" ובסרט "בתול בן 40". 
לזוג בת בשם אן (נולדה במאי 2001) ובן בשם ג'ון (נולד ביוני 2004).
בשנת 2020, קארל הצטרף לידוענים נוספים ותרם כסף לקרן מינסוטה החופשית, ארגון ללא כוונות רווח שמשלם חובות למי שאינו יכול לעשות זאת בעצמו.
פילמוגרפיה > קולנוע

נוכלת ושמה סו (1991) - בתפקיד: טסיו.
מחר בלילה (1998) - בתפקיד: עובד דואר.
גידולי פרא (1998) - בתפקיד: איש במסיבה עם מכנסיים מצחיקים.
ברוס הגדול מכולם (2003) - בתפקיד: אוון באקסטר.
מסיבת פיג'מות (2004) - בתפקיד: שרמן.
והרי החדשות (2004) - בתפקיד: בריק טימברלנד.
התעורר, רון בורגונדי – הסרט האבוד (2004) - בתפקיד: בריק טימברלנד.
מלינדה ומלינדה (2004) - בתפקיד: וולט.
סמנתה (2005) - בתפקיד: הדוד ארתור.
בתול בן 40 (2005) - בתפקיד: אנדי סטיזאר.
מיס סנשיין הקטנה (2006) - בתפקיד: פרנק.
מעבר ליער (2006) - בתפקיד: האמי הסנאי (דיבוב)
מבול של צרות (2007) - בתפקיד: אוון בקסטר.
הדייט שתקע אותי (2007) - בתפקיד עצמו.
העולם על פי דן (2007) - בתפקיד: דן.
סיפורי ארצות הברית (2007) - בתפקיד: מארק רונסון.
הורטון שומע מישהו (2008) - בתפקיד: נד. (דיבוב)
שחק אותה סמארט (2008) - בתפקיד : מקס סמארט.
דייט לילי (2010) - בתפקיד: פיל פוסטר.
גנוב על הירח (2010) - גרו. (דיבוב)
אידיוט מושלם (2010) - בתפקיד: בארי.
טיפש, מטורף, מאוהב (2011) - בתפקיד: קאל.
תקווה בהופ ספרינגס (2012) - בתפקיד: ד"ר ברני פילד.
דרושה חברה לסוף העולם (2012) - בתפקיד: דודג'.
ברט וונדרסטון המופלא (2013) - בתפקיד: בארט וונדרסטון.
גנוב על המיניונים (2013) - בתפקיד: גרו. (דיבוב)
העולם על פי דנקן (2013) - בתפקיד: טרנט.
חדשות בהפרעה (2013) - בתפקיד: בריק טימברלנד.
אלכסנדר והיום הנורא, האיום, המבאס והגרוע ממש (2014) - בתפקיד: בן קופר.
פוקס קצ'ר (2014) - בתפקיד: ג'ון דופונט.
המיניונים (2015) - בתפקיד: גרו. (דיבוב)
לאהוב אותה (2015) - בתפקיד: סטיב גולדשטיין.
מכונת הכסף (2015) - בתפקיד: מארק באום.
קפה סוסייטי (2016) - בתפקיד: פיל.
גנוב על העולם (2017) - בתפקיד: גרו ודרו. (דיבוב)
קרב המינים (2017) - בתפקיד: בובי ריגס.
חברים לחיים (2017) - בתפקיד: לארי "דוק" שפרד.
ילד יפה (2018) - בתפקיד: דייוויד שף.
סגן הנשיא (2018) - בתפקיד: דונלד רמספלד.
ברוכים הבאים לעולם שלי (אנ')‏ (2018) - בתפקיד: מארק הוגנקאמפ.
מנהיג בהזמנה (2020) - בתפקיד: גארי זימר.
המיניונים: עלייתו של גרו (2022) - בתפקיד: גרו. (דיבוב)
אסטרואיד סיטי (2023) - בתפקיד: מנהל מלון.
גנוב על החיים (2024) - בתפקיד: גרו (דיבוב)
חברים דמיוניים (2024) - דיבוב
פילמוגרפיה > טלוויזיה

המופע של דיינה קארווי (1996) - בתפקיד: דמויות שונות.
סאטרדיי נייט לייב (2011-1996) - בתפקיד: גארי. (דיבוב)
מעבר לפסגה (1997) - בתפקיד: יורגו גאלפניקוס.
תהרוג אותי וזהו (1998) - בתפקיד: מר ווילנד.
הדיילי שואו (2005-1999) - בתפקיד עצמו.
זרים עם ממתקים (2000) - בתפקיד: מורה.
לצפות באלי (2003-2002) - בתפקיד: אדגר.
פילמור! (2004) - בתפקיד: מר דלנסי (דיבוב)
בוא לפאפא (2004) - בתפקיד: בלוויין.
המשרד (2011-2005, 2013) - בתפקיד: מייקל סקוט.
משפחת סימפסון (2012) - בתפקיד: דן גיליק (דיבוב)
טיפול אונליין (2013) - בתפקיד: ג'קסון פיקט.
תוכנית הבוקר (2019-הווה) - בתפקיד: מיץ' קסלר.
חיל החלל (2020-הווה) - בתפקיד: מארק אר. ניירד.
המטופל (2022) - בתפקיד: אלכסנדר שטראוס.
עונת 1998/1999 בליגת המשנה ההולנדית

| --- | --- |
 מספר משתתפות:  18
 הזוכה:  דן בוס
 מספר משחקים:  306
 מספר שערים:  1007 (3.29 בממוצע למשחק)
 מלך השערים:  הארי ואן דר לאן (30) דן בוס
 → עונת 1997/1998עונת 1999/2000 ←
 
עונת 1998/1999 בליגת המשנה ההולנדית הייתה העונה ה-43 של ליגת המשנה ההולנדית, שהיא הליגה ההולנדית השנייה.
בסיום עונה זו, דן בוס העפילה לליגה הראשונה.
מבנה

על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, פ.צ חרונינגן ופולנדם ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה.
4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | דן בוס  | 34 | 23 | 8 | 3 | 80 | 35 | 45 | 77 | העפלה לליגת העל |
| 2. | פ.צ חרונינגן  | 34 | 19 | 7 | 8 | 69 | 33 | 36 | 64 | העפלה לפלייאוף העלייה |
| 3. | אמן  | 34 | 19 | 4 | 11 | 53 | 37 | 16 | 61 | העפלה לפלייאוף העלייה |
| 4. | הלמונד ספורט  | 34 | 16 | 7 | 11 | 55 | 52 | 3 | 55 | העפלה לפלייאוף העלייה |
| 5. | זוולה  | 34 | 15 | 9 | 10 | 57 | 42 | 15 | 54 | העפלה לפלייאוף העלייה |
| 6. | אקסלסיור רוטרדם  | 34 | 16 | 6 | 12 | 74 | 63 | 11 | 54 | העפלה לפלייאוף העלייה |
| 7. | גו אהד איגלס  | 34 | 14 | 8 | 12 | 59 | 57 | 2 | 50 |  |
| 8. | פולנדם  | 34 | 14 | 7 | 13 | 63 | 66 | 3- | 49 |  |
| 9. | מועדון הכדורגל איינדהובן  | 34 | 14 | 6 | 14 | 64 | 73 | 9- | 48 |  |
| 10. | דן האג  | 34 | 12 | 9 | 13 | 52 | 52 | 0 | 45 |  |
| 11. | פנלו  | 34 | 12 | 6 | 16 | 59 | 66 | 7- | 42 |  |
| 12. | R.B.C רוסנדאל  | 34 | 11 | 7 | 16 | 54 | 65 | 11- | 40 |  |
| 13. | פיינדאם  | 34 | 11 | 6 | 17 | 47 | 54 | 7- | 39 |  |
| 14. | דורדרכט 90  | 34 | 11 | 5 | 18 | 51 | 66 | 15- | 38 | העפלה לפלייאוף העלייה |
| 15. | הארלם  | 34 | 9 | 11 | 14 | 45 | 67 | 22- | 38 |  |
| 16. | טופ אוס  | 34 | 9 | 10 | 15 | 43 | 50 | 7- | 37 |  |
| 17. | הראקלס אלמלו  | 34 | 9 | 7 | 18 | 37 | 58 | 21- | 34 |  |
| 18. | טלסטאר ספורטקלאב  | 34 | 5 | 11 | 18 | 45 | 71 | 26- | 26 |  |
טבלת הליגה > פלייאוף העלייה

8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17
שתי המנצחות בשלב הפלייאוף, אחת מכל בית זכתה בכרטיס לעונה הבאה בליגת העל
נשארה בליגת העל
נשארה בליגת המשנה
טבלת הליגה > פלייאוף העלייה > בית א

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | ואלבייק  | 6 | 5 | 1 | 0 | 11 | 3 | 8 | 16 | כרטיס לליגת העל |
| 2. | זוולה  | 6 | 2 | 2 | 2 | 8 | 10 | 2- | 8 | ליגת המשנה |
| 3. | דורדרכט 90  | 6 | 2 | 1 | 3 | 12 | 13 | 1- | 7 | ליגת המשנה |
| 4. | אמן  | 6 | 1 | 0 | 5 | 10 | 15 | 5- | 3 | ליגת המשנה |
טבלת הליגה > פלייאוף העלייה > בית ב'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | ספרטה רוטרדם  | 6 | 5 | 0 | 1 | 19 | 6 | 13 | 15 | כרטיס לליגת העל |
| 2. | פ.צ חרונינגן  | 6 | 4 | 1 | 1 | 16 | 8 | 8 | 13 | ליגת המשנה |
| 3. | אקסלסיור רוטרדם  | 6 | 2 | 1 | 3 | 16 | 18 | 2- | 7 | ליגת המשנה |
| 4. | הלמונד ספורט  | 6 | 0 | 0 | 6 | 5 | 24 | 19- | 0 | ליגת המשנה |
| עונות בליגת המשנה ההולנדית |
| --- | --- | --- |
| ליגת המשנה ההולנדית | 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 |  |
סתמרוח

סתמרוח (במקור: Rincewind) הוא דמות בדיונית בסדרת "עולם הדיסק". סתמרוח הוא תלמיד כושל באוניברסיטה הנעלמת באנק מורפורק שתואר לעיתים קרובות על ידיו מוריו כ"שווה הערך הכישופי למספר אפס".
רוב הזמן עוסק סתמרוח בבריחה מחבורות שונות של יצורים המעוניינים להרוג אותו, משלל סיבות. הסיבה העיקרית להצלחתו להישאר בחיים היא, שלמרות שנולד עם רוח של מכשף, יש לו גוף של אצן ולכן הוא מסוגל לרוץ למרחקים גדולים ללא שום קושי. לסתמרוח יש יכולת "מיוחדת" - לפתור בעיות קטנות על ידי הפיכתן לאסונות גדולים.
סתמרוח מצטייר כאדם פחדן ביותר, חסר מזל ובעל גישה צינית לחיים. אולם במקרים רבים, למרות היותו לא-יוצלח, מצליח סתמרוח להתגבר על המכשולים ולהציל את העולם שוב ושוב. סתמרוח נחשב לאחת הדמויות הפופולריות ביותר בסדרת "עולם הדיסק", על אף שמעבר לספרים בהם הוא דמות ראשית הוא כמעט ואיננו מופיע בסדרה. בספר "Unseen Academicals" הוא כבר בעל מעמד של פרופסור באוניברסיטה הנעלמת.
הספרים בהם העלילה מתמקדת בסתמרוח וחבריו הם:
צבע הכשף (The Colour of Magic)
אור מופלא (The Light Fantastic)
מעשי קסמים (Sourcery)
Faust Eric
Interesting Times
The Last Continent
The Last Hero
במשחקי המחשב של עולם הדיסק מדובב סתמרוח על ידי אריק איידל. בעיבוד הטלוויזיוני ל"צבע הכשף" גולם סתמרוח על ידי דייוויד ג'ייסון.
עונת 1998/1999 בליגת העל ההולנדית

| --- | --- |
 מספר משתתפות:  18
 הזוכה:  פיינורד (9)
 מספר משחקים:  306 
 מלך השערים:  רוד ואן ניסטלרוי  (פ.ס.וו. איינדהובן)   (31)
 → עונת 1997/1998עונת 1999/2000 ←
 
עונת 1998/1999 הייתה העונה ה-43 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פיינורד באליפות הליגה. נאק ברדה ירדה לליגת המשנה.
מבנה

על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו א.ז. אלקמאר וקמבור-ליוורדן שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–7 בליגת המשנה, כאשר בכל בית שובצה קבוצה אחת מליגת העל ושלוש קבוצות מליגת המשנה, בבית פלייאוף הירידה שיחקה כל קבוצה צמד משחקים נגד כל קבוצה, בסך הכל 6 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 6 הקבוצות הנותרות שיחקו בעונה הבאה בליגת המשנה.
עקב ביטול גביע אירופה למחזיקות גביע החל מעונה זו הקבוצה שזכתה בגביע העפילה לגביע אופ"א.
מבנה > טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | פיינורד  | 34 | 25 | 5 | 4 | 76 | 38 | 38 | 80 | שלב הבתים בליגת האלופות |
| 2. | וילם II  | 34 | 20 | 5 | 9 | 69 | 46 | 23 | 65 | שלב הבתים בליגת האלופות |
| 3. | פ.ס.וו. איינדהובן  | 34 | 17 | 10 | 7 | 87 | 55 | 32 | 61 | סיבוב המוקדמות ה-3 בליגת האלופות |
| 4. | ויטסה ארנהם  | 34 | 18 | 7 | 9 | 61 | 44 | 17 | 61 | העפלה לגביע אופ"א |
| 5. | רודה  | 34 | 17 | 9 | 8 | 59 | 40 | 19 | 60 | העפלה לגביע אופ"א |
| 6. | אייאקס  | 34 | 16 | 9 | 9 | 73 | 41 | 34 | 57 | העפלה לגביע אופ"א |
| 7. | הירנפיין  | 34 | 14 | 12 | 8 | 53 | 41 | 12 | 54 | הסיבוב ה-3 בגביע האינטרטוטו |
| 8. | פ.צ. טוונטה  | 34 | 13 | 13 | 8 | 51 | 45 | 6 | 52 |  |
| 9. | א.ז. אלקמאר  | 34 | 12 | 12 | 10 | 52 | 60 | 8- | 48 |  |
| 10. | פורטונה סיטארד  | 34 | 12 | 8 | 14 | 49 | 56 | 7- | 44 |  |
| 11. | ניימכן  | 34 | 10 | 9 | 15 | 42 | 56 | 14- | 39 |  |
| 12. | פ.צ. אוטרכט  | 34 | 10 | 8 | 16 | 54 | 64 | 10- | 38 |  |
| 13. | דה חראפסחאפ  | 34 | 8 | 12 | 14 | 40 | 57 | 17- | 36 |  |
| 14. | מ.ו.ו. מאסטריכט  | 34 | 7 | 11 | 16 | 42 | 63 | 21- | 32 |  |
| 15. | קמבור-ליוורדן  | 34 | 7 | 11 | 16 | 37 | 64 | 27- | 32 |  |
| 16. | ואלבייק  | 34 | 6 | 9 | 19 | 41 | 62 | 21- | 27 | פלייאוף ירידה |
| 17. | ספרטה רוטרדם  | 34 | 7 | 5 | 22 | 37 | 71 | 34- | 26 | פלייאוף ירידה |
| 18. | נאק ברדה  | 34 | 4 | 11 | 19 | 41 | 61 | 20- | 23 | ירידה לליגת המשנה |
↑  אייאקס זכתה בגביע והעפילה לגביע אופ"א
מבנה > פלייאוף הירידה

נשארה בליגת העל
נשארה בליגת המשנה
מבנה > פלייאוף הירידה > בית א

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | ואלבייק  | 6 | 5 | 1 | 0 | 11 | 3 | 8 | 16 | ליגת העל |
| 2. | זוולה  | 6 | 2 | 2 | 2 | 8 | 10 | 2- | 8 | ליגת המשנה |
| 3. | דורדרכט 90  | 6 | 2 | 1 | 3 | 12 | 13 | 1- | 7 | ליגת המשנה |
| 4. | אמן  | 6 | 1 | 0 | 5 | 10 | 15 | 5- | 3 | ליגת המשנה |
מבנה > פלייאוף הירידה > בית ב'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | ספרטה רוטרדם  | 6 | 5 | 0 | 1 | 19 | 6 | 13 | 15 | ליגת העל |
| 2. | פ.צ חרונינגן  | 6 | 4 | 1 | 1 | 16 | 8 | 8 | 13 | ליגת המשנה |
| 3. | אקסלסיור רוטרדם  | 6 | 2 | 1 | 3 | 16 | 18 | 2- | 7 | ליגת המשנה |
| 4. | הלמונד ספורט  | 6 | 0 | 0 | 6 | 5 | 24 | 19- | 0 | ליגת המשנה |
| עונות בליגת העל ההולנדית |
| --- | --- | --- |
| ליגת העל ההולנדית | 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
סתניקטיס

| סתניקטיס |
| --- | --- |
 שלד של סתניקטיס
תקופה
מיוקן 13–9.2 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: סתניקטיס
מינים
 Sthenictis bellus  Sthenictis campestris  Sthenictis dolichops  Sthenictis junturensis  Sthenictis lacota  Sthenictis neimengguensis  Sthenictis robustus
שם מדעי
 Sthenictis

סתניקטיס (שם מדעי: Sthenictis) הוא סוג של טורף נכחד ממשפחת הסמוריים שחי בתקופת המיוקן לפני 13–9.2 מיליון שנה. הוא התגלה לראשונה ב-1910 בחפירות באורגון, ומאובניו נמצאו ברחבי ארצות הברית ודרום קנדה. מין אחד - Sthenictis neimengguensis נמצא גם במונגוליה וסין. רוב המאובנים מכילים עצמות, שיניים ולסתות.
יצור זה היה מאבותיהם של הסמורים הקיימים, קרובם הרחוק של הסמור והדלק, והוא הגיע למשקל של 5–13.7 ק"ג (ישנם שני סוגי דגימות משקל). ליצור היה גוף דק עם רגליים ארוכות וחזקות, והוא חי כנראה על העצים חלק מזמנו. היו לו ניבים קדמיים ארוכים. הוא ניזון מבשר, אך שיניו הותאמו גם לאכילה של מזון צמחי או של חרקים.
היצור חי בדומה לדלקים או סמורים מודרניים ביערות אמריקה של המיוקן.
עיתונאית חוקרת (סרט)

| --- | --- |

כרזת הסרט עיתונאית חוקרת
 בימוי:  Miles Joris-Peyrafitte 
 מדינה:  ארצות הברית 
 שפת הסרט:  אנגלית 
 דף הסרט ב־IMDb
 
עיתונאית חוקרת (באנגלית: The Good Mother) הוא סרט מתח אמריקאי שיצא בשנת 2023. הסרט בוים על ידי מיילס ג'וריס־פייראפיט והתסריט שלו נכתב על ידי ג'וריס־פייראפיט בשיתוף עם מדיסון הריסון. בסרט מככבים הילרי סוואנק, אוליביה קוק, ג'ק ריינור והופר פן. הסרט ראה אור ברחבי העולם בהפצת Vertical Entertainment ב-1 בספטמבר 2023. בישראל הוא מופץ על ידי סרטי שובל/יונייטד קינג החל מיולי 2024.
עלילה

מריסה בנניגס היא עיתונאית חוקרת בעיתון אמריקאי. יום אחד במהלך הפגישה היומית של צוות מערכת העיתון, היא רואה בפתח חדר הישיבות שוטר במדים שקורא לה לצאת החוצה. השוטר הוא אחד משנייה בניה של מריסה המבשר לה כי נמצאה גופתו של בנה (אחיו) שנרצח באותו בוקר. עם התפתחות העלילה מתגלה כי הנרצח היה נרקומן שגם עסק בסחר בסמים, למרות שלכאורה עבר גמילה וציפה יחד עם בת זוגו להולדת בנם המשותף. אלאחר שמריסה שומעת לראשונה מבת זוגו של בנה המנוח שהיא בהיריון וכי צפוי להיוולד לה נכד ועל כך שלאחרונה הם עברו גמילה ולא צרכו סמים, עולה חשד בנוגע לזהות הרוצח והמניעים לרצח שאירע. ככל שהעלילה מתקדמת אנחנו נחשפים לעולם של סמים ושחיתות בלב ליבה של מדינת ניו יורק. האם ובת הזוג של בנה המנוח מסכנות את חייהן וחושפות סודות. העלילה מתרחשת באולבני, בירת ניו יורק.
שחקנים

הילרי סוונק - מריסה
אוליביה קוק - פייג'
ג'ק ריינור - טובי
דילון - ג'ינה
נורם לואיס - ג'ים
הופר פן - דאקי
לארי פסנדן - גארי
הפקה והפצה

ביולי 2022 נכתב במגזין וראייטי שמיילס ג'וריס-פייראפיט יביים את הסרט, שבתחילה נקרא באנגלית Mother's Milk. הילרי סוואנק, אוליביה קוק וג'ק ריינור לוהקו לתפקידים ראשיים. בראיון לשבועון האמריקאי People אמר במאי הסרט שהרעיון לסרט הגיע מדיונים שנערכו על סט של הסרט שנעשה בנושא מגפת האופיואידים בזמן שהוא היה על הסט של הסרט As You Are כבמאי בשנת 2016. שלב הצילומים היה ביוני עד יולי 2022 באולבני, ניו יורק. בין אתרי הצילום: טיימס יוניון, אמפייר סטייט פלאזה, הקפיטול ותחנת אמטרק ברנסלר. ביוני 2023 חברת Vertical Entertainment רכשה את זכויות ההפצה עבור צפון אמריקה, בריטניה, אוסטרליה וניו זילנד. הסרט יצא לאקרנים בקולנוע בארצות הברית ב-1 בספטמבר 2023. הוא עלה לשידור בפלטפורמות דיגיטליות לפי דרישה בארצות הברית ב-19 בספטמבר ובאוסטרליה ב-1 בנובמבר 2023.
הפקה והפצה > ביקורות

האתר Rotten Tomatoes העניק לסרט ציון של 21% על סמך 53 ביקורות. האתר Metacritic העניק לסרט ציון של 45/100 על סמך 12 ביקורות.
הערות שוליים

↑  עיתונאית חוקרת | LEV, ‏2024-06-23
↑  Matt Grobar, Vertical Acquires Crime Thriller ‘Mother’s Milk’ Starring Hilary Swank, Olivia Cooke & Jack Reynor, Deadline, ‏2023-06-28 (באנגלית אמריקאית)
↑  Chapman, Wilson (2022-07-06). "Hilary Swank, Jack Reynor, Olivia Cooke to Lead Opioid Thriller Mother's Milk (Exclusive)". Variety. ארכיון מ-29 ביוני 2023. נבדק ב-2023-06-29. {{cite web}}:  (עזרה)
↑  McArdle, Tommy (2 באוגוסט 2023). "Hilary Swank Is a Journalist Searching for Her Son's Murderer in The Good Mother Trailer (Exclusive)". People. ארכיון מ-2 באוגוסט 2023. נבדק ב-2023-08-02. {{cite web}}:  (עזרה)
↑  Grondahl, Paul (6 ביולי 2022). "Grondahl: Hilary Swank stars as Times Union reporter in noir thriller, Mother's Milk". Times Union. ארכיון מ-29 ביוני 2023. נבדק ב-28 ביוני 2023. {{cite web}}:  (עזרה)
↑  Grobar, Matt (2023-06-28). "Vertical Acquires Crime Thriller Mother's Milk Starring Hilary Swank, Olivia Cooke & Jack Reynor". Deadline Hollywood. ארכיון מ-29 ביוני 2023. נבדק ב-2023-06-29. {{cite web}}:  (עזרה)
↑  Gray, Peter (2023-09-19). "Film Review: In spite of Hilary Swank's committed performance, The Good Mother can't maintain its narrative grit". The AU Review. נבדק ב-2024-02-26.
↑  The Good Mother | Rotten Tomatoes, www.rottentomatoes.com (באנגלית)
↑  The Good Mother, www.metacritic.com (באנגלית)
עמוד פוקאס

| --- | --- |

 מידע כללי
 סוג:  עמוד ניצחון 
 כתובת:  פורום רומאנום 
 מיקום:  רומא 
 מדינה:  איטליה 
 הקמה ובנייה
 תקופת הבנייה:  ? – 1 באוגוסט 608
 תאריך פתיחה רשמי:  1 באוגוסט 608 
 קואורדינטות:  41°53′33″N 12°29′05″E﻿ / ﻿41.8925°N 12.484722222222°E﻿ / 41.8925; 12.484722222222
  (למפת רומא מוגדלת) עמוד פוקאס(למפת רומא רגילה) עמוד פוקאס
 
עמוד פוקאס (איטלקית: Colonna di Foca) הממוקם בפורום ברומא והוקדש לזכרו של הקיסר הביזנטי פוקאס ב-1 באוגוסט 608 הוא המבנה האחרון שנבנה בפורום.
מבנה

העמוד הוא עמוד שיש לבן קורינתי שנעשה בו שימוש משני. גובה העמוד 13.6 מטרים, והוא נחצב במאה השנייה ונלקח ממקומו המקורי והובא אל הפורום. במקור עמד בראש העמוד פסלו של דיוקלטיאנוס. כתובת המקדישה את העמוד לדיוקלטיאנוס הוסרה, ובמקומה נכתבה כתובת המנציחה את פוקאס.
במקור היו יסודות העמוד העשויים אבנים אדומות מתחת לפני הקרקע. כיום נמצא המבקר בפורום נמוך מיסודות העמוד בשל החפירות הארכאולוגיות והשבת מפלס הויה סאקרה לגובהו כפי שהיה בתקופת הקיסר אוגוסטוס.
בראש העמוד עמד פסלו המוזהב של הקיסר, אולם זה הוסר עד מהרה כאשר באוקטובר 610 הקיסר (שבעצמו עלה לשלטון לאחר שקשר נגד הקיסר הקודם) נתפס, עונה, ובותר לחלקים.
לא ברורה הסיבה בעטייה הוחלט שיעמד העמוד לזכר הקיסר. אף כי הקיסר ידוע בכך ש"תרם" רשמית את הפנתאון לאפיפיור בוניפקיוס הרביעי אשר הקדיש אותו ככנסייה לכל הקדושים (מאוחר יותר, בימי הביניים הוקדשה הכנסייה גם למרים אם ישו, לא ברור אם העמוד הוקם מסיבה זו).
בשל מיקומו של העמוד הבודד במרכז הפורום, זכה העמוד לתיאורים רבים בציורים, תחריטים ותבליטים החל מימי הביניים, ובעיקר במאה ה-18, והפך, למעשה, לסמל הריסות הפורום.
עמוד נלסון

| --- | --- |

 מידע כללי
 סוג:  עמוד ניצחון 
 מיקום:  כיכר טרפלגר, לונדון
 מדינה:  הממלכה המאוחדת 
 נגישות:  פתוח לציבור
 הקמה ובנייה
 תקופת הבנייה:  ?–1843
 תאריך פתיחה רשמי:  1840 
 יוצר:  אדוארד הודג'ס ביילי 
 אדריכל:  וויליאם ריילטון 
 קואורדינטות:  51°30′28″N 0°07′41″W﻿ / ﻿51.507722222222°N 0.12797222222222°W﻿ / 51.507722222222; -0.12797222222222
  (למפת לונדון מוגדלת) קנט סארי ברקשייר בקינגהאם הרטפורדשייר אסקסעמוד נלסון(למפת לונדון רגילה) קנט סארי בר. בקי. הרטפורדשייר אסקסעמוד נלסון(למפת הסיטי של וסטמינסטר רגילה) הפרלמנט הבריטיעמוד נלסון(למפת הסיטי של וסטמינסטר מוגדלת) הפרלמנט הבריטיעמוד נלסון
 
עמוד נלסון (באנגלית: Nelson's Column) הוא אנדרטה במרכז כיכר טרפלגר בלונדון שבאנגליה.
היסטוריה

העמוד נבנה בשנים 1840–1843 לזכר ניצחון הצי הבריטי בקרב טרפלגר בשנת 1805 ומות הוריישו נלסון, מפקד הצי, באותו קרב. גובהו של פסל נלסון 5.5 מטרים, והוא ניצב בראש עמוד גרניט בסגנון קורינתי, שגובהו 52 מטרים. העמוד מעוטר בעלי קוציץ מברונזה שהותכה מתותחים צרפתיים. בסיס העמוד מעוטר בארבעה לוחות ברונזה המתארים את ארבעת ניצחונותיו הגדולים של נלסון.
האנדרטה תוכננה על ידי האדריכל ויליאם ריילטון בשנת 1838. דגם האנדרטה שמור כיום במוזיאון הימי הלאומי בגריניץ'.
עמוד זיכרון נוסף לניצחונו של נלסון נבנה בשנת 1808 בעיר דבלין, אולם הוא פוצץ על ידי ה-IRA בשנת 1966.
לעמוד הייתה חשיבות סמלית בעיניי קנצלר גרמניה, אדולף היטלר, שתכנן לאחר ביצוע מוצלח של מבצע ארי הים להעביר את העמוד לברלין כחלק מתוכנית "בירת העולם גרמאניה".